ตลาดหุ้นเอเชียปรับตัวขึ้นภาคบ่าย ขณะนลท.จับตาข้อมูลจ้างงานสหรัฐ
 ตลาดหุ้นเอเชียส่วนใหญ่ปรับตัวสูงขึ้นในการซื้อขายภาคบ่ายวันนี้ ขณะที่นักลงทุนต่างรอดูการรายงานตัวเลขจ้างงานนอกภาคเกษตรของสหรัฐในคืนนี้ ตามเวลาไทย
6 พ.ย. 2558

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวสูงขึ้นในการซื้อขายภาคบ่ายวันนี้ ขณะที่นักลงทุนต่างรอดูการรายงานตัวเลขจ้างงานนอกภาคเกษตรของสหรัฐในคืนนี้ ตามเวลาไทย เพื่อประเมินว่าเศรษฐกิจสหรัฐจะมีความแข็งแกร่งพอที่จะรับมือกับแนวโน้มการปรับขึ้นอัตราดอกเบี้ยของธนาคารกลางสหรัฐได้หรือไม่
โดยดัชนี FBMKLCI ตลาดหุ้นมาเลเซียปิดภาคเช้าที่ 1,690.59 จุด เพิ่มขึ้น 2.05 จุด, +0.12% ดัชนี HSI ตลาดหุ้นฮ่องกงปิดภาคเช้าที่ 22,861.20 จุด ลดลง 189.84 จุด, -0.82%
ทั้งนี้กระทรวงแรงงานสหรัฐจะรายงานตัวเลขการจ้างงานนอกภาคเกษตรในวันนี้ โดยจะเป็นตัวเลขการจ้างงานรวมทั้งภาครัฐและเอกชน
สำหรับผลการสำรวจนักวิเคราะห์ระบุว่า กระทรวงแรงงานสหรัฐจะรายงานตัวเลขการจ้างงานนอกภาคเกษตรประจำเดือนต.ค. เพิ่มขึ้น 183,000 ตำแหน่ง โดยเพิ่มขึ้นจากระดับ 142,000 ตำแหน่งในเดือนก.ย. ขณะที่คาดว่าอัตราการว่างงานจะลดลงสู่ระดับ 5.0% ซึ่งเป็นระดับต่ำสุดในรอบกว่า 7 ปี หรือนับตั้งแต่เดือนเม.ย.2551